Լևոն Շահվերդյան

Լևոն Դավիթի Շահվերդյան (), Հայաստանի պետական գործիչ, Հայաստանի էներգետիկայի և բնական պաշարների նախարարի տեղակալ։

Կրթություն 
1967-1972 թթ. - սովորել և ավարտել է Հայաստանի ազգային պոլիտեխնիկական համալսարանի արդյունաբերական և քաղաքացիական շինարարության ֆակուլտետը՝ ինժեներ-շինարարի որակավորմամբ։
1981 թ. ավարտել է Մոսկվայի Պլեխանովի անվան ժողովրդական տնտեսության ինստիտուտի ասպիրանտուրան։

Աշխատանքային գործունեությունը 
1972-1974 թթ. - աշխատել է «Աբովյանշին» տրեստում որպես աշխատակազմի ավագ ճարտարագետ։
1974-1980 թթ. - աշխատել է Երևանի Կ. Մարքսի անվան պոլիտեխնիկական ինստիտուտում որպես շինարարության ամբիոնի ասիստենտ։ 
1980-1984 թթ. - ՀԿԿ Շահումյանի շրջկոմի արդյունաբերության և տրանսպորտի բաժնի հրահանգիչ։
1984-1985 թթ. - «Երևանշին» արտադրական շինմոնտաժային միավորման պետի տեղակալ։
1985-1987 թթ. - ՀԿԿ Մաշտոցի շրջկոմի արդյունաբերության և տրանսպորտի բաժնի պետ։
1987-1988 թթ. - ՀԿԿ կենտկոմի շինարարության բաժնի հրահանգիչ։
1988-1989 թթ. - ՀԽՍՀ Պետշինի գլխավոր վարչության պետի տեղակալ։
1989-1990 թթ. - ՀԿԿ կենտկոմի ագրարային բաժնի հրահանգիչ։
1990-1991 թթ. - «Պրոմեթևս» բաժնետիրական ընկերության նախագահի տեղակալ։
1991-1992 թթ. - «Արմինէկս» ասոցիացիայի փոխնախագահ։
1992-1996 թթ. - Երքաղխորհրդի գործկոմի կապիտալ շինարարության գլխավոր վարչության պետի տեղակալ, ապա՝ պետ։
1996-1997 թթ. - Երևանի քաղաքապետարանի շինարարության բաժնի վարիչ։
1997 թ. - «Գյուղատնտեսական մեծածախ շուկա» ՓԲԸ գործադիր տնօրենի տեղակալ։
1997-1998 թթ. - «Երևանի էլեկտրացանց» ՓԲԸ փոխտնօրեն։
1998-1999 թթ. - «Երևանգազ» ՊՓԲԸ տնօրեն։
1999 թ. - Էներգապետհսկողության գլխավոր վարչության պետի տեղակալ։
1999-2001 թթ. - «ՀայՌուսգազարդ» ՓԲԸ «Գազաբաշխիչ» ՍՊԸ-ի տնօրեն, ապա՝ կապիտալ շինարարության վարչության պետ։
2001 թ. - Երևանի քաղաքապետարանի քարտուղար։ 
2001 թ. Հայաստանի վարչապետի որոշմամբ նշանակվել է Հայաստանի էներգետիկայի նախարարի տեղակալ։
2004-2005 թթ. - համատեղությամբ եղել է «Պետպոլիմեր» ՍՊԸ գլխավոր տնօրեն, «Նաիրիտ գործարան» ՓԲԸ կառավարիչ։
2008 թ. հուլիսի 17-ին Հայաստանի վարչապետի որոշմամբ նշանակվել է Հայաստանի էներգետիկայի և բնական պաշարների նախարարի տեղակալ՝ ազատվելով Հայաստանի էներգետիկայի նախարարի տեղակալի պաշտոնից։

Պարգևներ 
Անանիա Շիրակացու մեդալ։
Հայաստանի վարչապետի շնորհակալագիր։

Հայաստանի Հանրապետական կուսակցության անդամ։ Ամուսնացած է, ունի երկու զավակ։

Ծանոթագրություններ 

Հայ շինարարներ
ՀՀԿ անդամներ
ՀՊՃՀ շրջանավարտներ
Գիտությունների թեկնածուներ
Հայ պետական գործիչներ
Հայ քաղաքական գործիչներ